ALGEMESÍ CONVOCA LA XXVIII EDICIÓ DEL PREMI DE PINTURA “CIUTAT D’ALGEMESÍ”
26 de octubre de 2022

Fins al pròxim 30 de novembre a les 14 hores està obert el termini de presentació en línia de les obres candidates a participar en aquesta XXVIII edició del Premi de Pintura “Ciutat d’Algemesí”, un dels certàmens més importants de l'art contemporani espanyol, amb una dotació de 6.000 €.

El sistema de participació es realitza a través de la seu electrònica de l'Ajuntament d'Algemesí, per al qual es requereix certificat digital o Accés pin 24h. Una vegada s'accedeix a http://sede.algemesi.es cal entrar a “catàleg de tràmits” i buscar Cultura – Premi de Pintura i seguir els passos. Cada artista pot participar amb un màxim de 2 obres les dimensions de les quals no poden ser superiors a 200 x 200 cm ni inferiors a 100 x 100 cm.

Aquest concurs ha forjat el seu prestigi a través de la conformació d'un prestigiós jurat cada any. Han format part d'ell Antonio López, Genovés, Yturralde, Armengol, Ouka Leele, Isabel Oliver, Román de la Calle, Castro Flórez, Eugenio Ampudia, Semíramis González, Marisol Salanova o Pilar Tébar, entre d’altres. Una vegada configurat el jurat al desembre d'enguany, s'encarregarà de seleccionar 30 obres i el coordinador del concurs es posarà en contacte amb els artistes per a gestionar la recepció de les obres i organitzar l'exposició de les pintures finalistes i la eleció de la guanyadora.

L'any passat es va alçar amb el primer premi Sergio Rocafort, que va sumar la seua obra a una important col·lecció d'obres guanyadores entre les quals destaquen noms com ara Enric Banyuls, Adrià Pina, Enric Solbes, Antonio Barroso, Oliver Johnson, David Pellicer, Mónica Dixon, Juan Cuéllar, Javier Palacios, Pablo Bellot, Álex Marco o Josep Tornero, entre altres.

Per a qualsevol consulta poden contactar amb el coordinador del premi Álex Villar – exposicions@algemesi.net | telèfon 686122310